EkBass/fiwiki-20250220-pages-articles huggingface dataset:
Pete Docter

Peter Hans Docter (s. 9. lokakuuta 1968 Bloomington, Minnesota, Yhdysvallat)Pete Docter, Rotten Tomatoes, viitattu 18.5.2023. on yhdysvaltalainen elokuvaohjaaja, elokuvakäsikirjoittaja ja animaattori. Hänet tunnetaan parhaiten työstään Pixarin animaatioelokuvien parissa. Hän on saanut kolme Oscar-palkintoa ja kolme Baftan elokuvapalkintoa. == Koulutus == Docter valmistui kandidaatiksi (Bachelor of Fine Arts) California Institute of the Arts -yliopistosta vuonna 1990.Taya Zoormandan: CalArtians Honored at 50th Annual Annie Awards, California Institute of the Arts, 27.2.2023, viitattu 18.5.2023. == Filmografia == === Elokuvat === Vuosi Suomenkielinen nimi Alkuperäinen nimi Tehtävät 1995 Toy Story – leluelämää Toy Story Käsikirjoittaja 1999 Toy Story 2 Toy Story 2 Käsikirjoittaja 2001 Monsterit Oy Monsters, Inc. Ohjaaja, käsikirjoittaja 2008 WALL-E WALL·E Käsikirjoittaja 2009 Up – kohti korkeuksia Up Ohjaaja, käsikirjoittaja 2015 Inside Out – mielen sopukoissa Inside Out Ohjaaja, käsikirjoittaja 2020 Soul – Sielun syövereissä Soul Ohjaaja, käsikirjoittaja == Palkinnot ja ehdokkuudet == === Oscar-palkinnot === Vuosi Elokuva Palkinto Lopputulos 1996 Toy Story Paras alkuperäinen käsikirjoitus 2002 Monsterit Oy Paras animaatioelokuva 2003 Masin uusi auto Paras lyhytanimaatio 2009 WALL-E Paras alkuperäinen käsikirjoitus 2010 Up – kohti korkeuksia Paras animaatioelokuva 2010 Up – kohti korkeuksia Paras alkuperäinen käsikirjoitus 2016 Inside Out – mielen sopukoissa Paras animaatioelokuva 2016 Inside Out – mielen sopukoissa Paras alkuperäinen käsikirjoitus 2021 Soul – Sielun syövereissä Paras animaatioelokuva Carolyn Giardina: ‘Soul’s’ Pete Docter Wins Record Third Best Animated Feature Oscar, The Hollywood Reporter, 25.4.2021, viitattu 18.5.2023. === Bafta-palkinnot === Vuosi Elokuva Palkinto Lopputulos 2010 Up – kohti korkeuksia Paras animaatioelokuva 2010 Up – kohti korkeuksia Paras alkuperäinen käsikirjoitus 2016 Inside Out – mielen sopukoissa Paras animaatioelokuva 2016 Inside Out – mielen sopukoissa Paras alkuperäinen käsikirjoitus 2021 Soul – Sielun syövereissä Paras animaatioelokuva Pete Docter, Bafta, viitattu 18.5.2023. == Lähteet == == Aiheesta muualla == * * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Vuonna 1968 syntyneet Luokka:Elävät henkilöt
Lag ba’omer

Lag ba'omer () on juutalainen juhla, jossa muistetaan kahta juutalaisen perinteen historiallista tapahtumaa: 100-luvulla eläneen rabbi Shimon bar Yochain kuolemaa, sekä ruttoepidemian, joka tappoi noin 24 000 rabbi Akiban (joka eli suunnilleen samaan aikaan kuin Bar Yochai) oppilasta, loppumista. Juutalaisten keskuudessa lag ba’omer on erityisen suosittu naimisiinmenopäivä.BBC: Lag B'Omer festival: What is it about? ==Lähteet== Luokka:Juutalaiset juhlapäivät
Charles Keeling

Charles Keeling (20. huhtikuuta 1928 Pennsylvania – 20. kesäkuuta 2005 Montana) oli yhdysvaltalainen ilmastotutkija. Keeling tunnetaan erityisesti ilmakehän hiilidioksidipitoisuuden mittauksista. 50 vuotta kestäneiden mittaustensa avulla hän osoitti, että pitoisuus vaihtelee vuorokauden- ja vuodenajan mukaan ja että pitoisuus kasvaa, kun fossiilisia polttoaineita poltetaan. Hiilidioksidipitoisuuden kasvua kuvaavaa tilastoa kutsutaan ”Keelingin käyräksi”. Keeling väitteli kemian tohtoriksi Northwestern- yliopistossa vuonna 1954. Sen jälkeen hän kehitti California Institute of Technologyssä tarkan menetelmän ilman hiilidioksidipitoisuuden mittaamiseksi. Aluksi hän keräsi ilmanäytteitä Kaliforniasta, kunnes sai rahoituksen Havaijille Mauna Loan mittausasemaan, jossa kaupunkien saasteet eivät vaikuttaneet mittaustuloksiin. Keelingiä motivoi ruotsalaisen Svante Arrheniuksen esittämä ajatus, että ilmakehän hiilidioksidipitoisuus voisi nousta fossiilisten polttoaineiden polttamisen takia ja että se voisi vaikuttaa maapallon ilmastoon. 1950-luvulla ajatus oli kiistanalainen osittain sen takia, että oli epäselvää, kuinka suuri osa hiilidioksidipäästöistä imeytyy meriveteen. Muutaman vuoden mittausten jälkeen Keeling pystyi todistamaan, että Arrheniuksen teoria oli oikea ja ilmakehän hiilidioksidipitoisuus kasvaa. Hän mittasi myöhemmin hiilidioksidin määrää myös valtamerissä ja laati malleja hiilen kierrosta maapallolla. Keeling teki elämäntyönsä Kalifornian yliopiston Scripps-merentutkimuslaitoksessa. Vuonna 1968 hänet nimitettiin meritieteen professoriksi. Vuonna 1994 Keeling valittiin Yhdysvaltain kansallisen tiedeakatemian jäseneksi. Hän sai elämänsä aikana lukuisia tiedepalkintoja. Vuonna 2002 presidentti George W. Bush myönsi Keelingille Yhdysvaltain korkeimman tiedepalkinnon, National Medal of Science. == Lähteet == == Aiheesta muualla == * Keelingin omaelämäkerta Rewards and Penalties of Monitoring the Earth Luokka:Klimatologia Luokka:Yhdysvaltalaiset professorit Luokka:Vuonna 1928 syntyneet Luokka:Vuonna 2005 kuolleet
Bakari Diarra

Bakari Diarra (s. 1998), taiteilijanimeltään baka®, on suomalainen muotisuunnittelija ja rap-artisti. Hän perusti vaatemerkki Vitunleijan kesäkuussa 2020. Bakari Diarra on poliitikko Fatim Diarran veli. Diarra on osallistunut vuonna 2023 Amazing Race Suomen ensimmäiselle kaudelle, sekä vuonna 2024 Selviytyjät Suomi yhdeksännelle kaudelle. == Lähteet == Luokka:Suomalaiset muotisuunnittelijat Luokka:Suomalaiset hip hop -artistit Luokka:Vuonna 1998 syntyneet Luokka:Elävät henkilöt
Chagny (Ardennes)

Chagny on kunta Pohjois-Ranskassa Ardennesin departementissa Grand Estin alueella. Se sijaitsee noin 30 kilometriä Charleville-Mézièresin kaupungista etelään. pienoiskuva|vasen|Saint-Pierren kirkko Vuonna 1768 Chagnyn asukkaat kirjoittivat Reimsin arkkipiispalle pyytäen suurempaa kirkkoa vanhan huonokuntoisen tilalle. Kuntalaiset sitoutuvat samalla osallistumaan taloudellisesti sen rakentamiseen. Saint-Pierren kirkon rakennustyöt tehtiin vuosina 1770-1780. Kunnassa on yksityinen maailmansotien museo Le Musée des deux Guerres Mondiales. Museossa on yli 50 000 esineen kokoelma sotilasajoneuvoista univormuihin. ==Lähteet== ==Aiheesta muualla== Luokka:Ardennesin kunnat
Via Labicana

Via Labicana (lat.; ) oli roomalainen tie, joka kulki Latiumissa Italiassa ja johti alun perin Roomasta Labicumiin. == Historia == Via Labicana sai nimensä siitä, että se oli alun perin tie Labicumiin. Sen alkuosa on saattanut olla myös osa alkuperäistä tietä Tusculumiin. Myöhemmin tietä jatkettiin Labicumista Albanolaisvuorten itäpuolelle, kunnes se yhtyi Via Latinaan. Sellaisena se muodosti monin tavoin helpompikulkuisen reitin kyseiselle seudulle kuin Via Latina, sillä se ei vaatinut samanlaista vuorten ylitystä: sen korkein kohta oli lähes 200 metriä Via Latinaa alempana, ja sen pituus teiden yhtymäkohtaan saakka oli lähes sama. Niin siitä vaikuttaa tulleen ajan kuluessa suositumpi reitti. Niinpä esimerkiksi Itinerarium Antonini Augusti esittää Via Latinan liittyneen Via Labicanaan, eikä toisin päin, ja kuvaa Via Labicumin reitiksi aina Beneventumiin saakka. Strabonin todistus osoittaa kuitenkin, että virallisesti asia oli ainakin vielä Augustuksen ajalla toisin päin.Strabon: Geografika 5.3.9 s. 237. Tiestä vastasi ainakin 200-luvulla jaa. sama virkamies kuin Via Latinasta. == Reitti == Via Labicana erkani oikealle Via Praenestinasta juuri ennen Aurelianuksen muurien Porta Praenestina -porttia, jossa oli oma aukko kummallekin tielle.Livius: Rooman synty 4.41.8; Frontinus: De aquaeductu urbis Romae 21; Aelius Spartianus: Historia Augusta, Didius Julianus 8. Strabon tosin sanoo kummankin tien saaneen alkunsa jo sisempien Serviuksen muurien Porta Esquilinalta, mutta muurien välinen osuus oli todennäköisesti virallisesti Via Praenestinaa, minkä voi päätellä siitä, että ulompien muurien portti sai siitä nimensä. Teiden välissä heti Porta Praenestinan ulkopuolella sijaitsi Eurysaceen hauta. Via Labicanan ensimmäinen tieasema oli Ad quintanas, joka sijaitsi Labicumin kukkulan juurella. Tie päättyi, kun se liittyi joko Ad pictaksessa tai Ad biviumissa Via Latinaan. Tien kokonaispituus oli 25 roomalaista mailia eli noin 37 kilometriä Ad pictakseen laskettuna ja 30 mailia eli noin 44 kilometriä Ad biviumiin laskettuna. Tien asemapaikat ja niiden väliset etäisyydet olivat Itinerarium Antonini Augustin ja Tabula Peutingerianan mukaan: Kaupunki tai muu asema Nykyinen paikka Etäisyys edellisestä mailia km (n.)Etäisyystaulukot on muodostettu sovittamalla yhteen tietoja eri itinerariumeista. Kilometrilukemat on laskettu niiden ilmoittamista roomalaisista maileista. Sekä maili- että kilometrilukemat ovat summittaisia. Rooma Rooma Ad quintanas / Labicum 15 22,2 Ad statuas 3 4,4 Ad pictas 7 10,4 Ad bivium 5 7,4 == Lähteet == == Aiheesta muualla == Luokka:Antiikin Latium Luokka:Roomalaiset tiet Italiassa
Via Laurentina

Via Laurentina oli roomalainen tie, joka kulki Latiumissa Italiassa ja johti Roomasta Laurentumiin.Ovidius: Fasti 2.679; Valerius Maximus: Factorum ac dictorum memorabilium libri IX 8.5.6. Via Laurentina oli lähinnä Via Ostiensiksen haarauma. Se erkaantui Via Ostiensiksesta noin kolme roomalaista mailia Rooman porttien jälkeen, ja eteni lähes suoraan kohti nykyistä Torre di Paternòa. Noin yhdentoista mailin päässä Roomasta se ylitti pienen joen siltaa, joka vaikuttaa tunnetun nimellä Pons ad decimum ja myöhemmin Pons Decimus. Tästä seudulla on säilynyt nykyäänkin paikannimi Decimo. Nimi viittasi sijaintiin kymmenen mailin päässä Roomasta, mutta mittaukset sekä paikalta löydetty yhdentoista mailin mailipylväs osoittavat todellisen etäisyyden. Tiestä on löydetty osia sekä ennen että jälkeen siltaa. == Lähteet == Luokka:Antiikin Latium Luokka:Roomalaiset tiet Italiassa
Via Minucia

Via Minucia oli roomalainen tie, joka kulki Apulia et Calabriassa Italiassa ja johti Beneventumista Brundisiumiin. Se oli vaihtoehtoinen reitti Via Appian loppuosalle. Via Trajana korvasi Via Minucian myöhemmin. == Historia == Via Minucia tunnetaan vain huonosti. Sen paikalla kulki alun perin vanha paikallinen tie, jota käytettiin karjan laiduntamisessa. Sen rakennutti uudelleen roomalaiseksi sotilastieksi konsuli Marcus Minucius Rufus vuonna 110 eaa. Tie ei sopinut kovin hyvin raskaammalle liikenteelle eli vaunuille, ja korvattiin uudella Via Trajanalla, joka rakennettiin keisari Trajanuksen aikana noin vuonna 108–110 jaa. == Reitti == Via Minucia haarautui Via Appiasta Beneventumissa ja kulki Aequum Tuticumin, Herdoniaen, Canusiumin, Butuntumin ja Egnatian kautta Adrianmeren rannikolle Brundisiumiin. Reitti oli suureksi osaksi sama, mistä Via Trajana myöhemmin kulki. On kuitenkin arveltu, että Via Minucia kulki eri reittiä ainakin Αequum Tuticumin ja Herdoniaen välillä, jossa se kulki Via Trajanaa eteläisempää reittiä laaksojen kautta sen sijaan, että olisi kulkenut läpi Daunian vuorten; sekä Butuntumin ja Egnatian välillä, jossa se kulki sisämaassa, siinä missä Via Trajana kulki rannikolla Bariumin kautta. == Lähteet == == Aiheesta muualla == Luokka:Regio II Apulia et Calabria Luokka:Roomalaiset tiet Italiassa
Via Nomentana

Via Nomentana oli roomalainen tie, joka kulki Latiumissa ja Samniumissa Italiassa ja johti Roomasta Eretumiin. == Reitti == Via Nomentana suuntasi Roomasta pohjoiseen ja sitten koilliseen. Se kulki Serviuksen muurien läpi Porta Collinasta yhdessä Via Salarian kanssa. Heti tämän jälkeen Via Nomentana erkaantui oikealle, niin että Aurelianuksen muurien läpi se kulki tiestä nimensä saaneesta Porta Nomentanasta, kun taas Via Salaria kulki Porta Salariasta. Via Nomentana ylitti Aniojoen (nyk. Aniene) Pons Nomentanus (nyk. Ponte Nomentano/Lamentana) -siltaa pitkin Mons Sacer -kukkulan juurella. Sieltä se johti lähes suoraan Nomentumiin kulkien Ficulean kautta. Siksi se tunnettiin myös nimellä Via Ficulensis. Nomentumista tie jatkoi varsin suoraan Eretumiin, jossa se yhtyi jälleen Via Salariaan 26 mailipylvään kohdalla. Tämä tekee tien pituudeksi noin 38 kilometriä. Via Nomentanasta on säilynyt jäänteitä useissa kohdissa sen matkalla.Strabon: Geografika V s. 228; Livius: Rooman synty 3.52. pienoiskuva|pysty=1.06|Via Nomentanaa Sant'Alessandrossa Roomassa. Tien asemapaikat ja niiden väliset etäisyydet olivat: Kaupunki tai muu asema Nykyinen paikka Etäisyys edellisestä mailia km (n.)Etäisyystaulukot on muodostettu sovittamalla yhteen tietoja eri itinerariumeista. Kilometrilukemat on laskettu niiden ilmoittamista roomalaisista maileista. Sekä maili- että kilometrilukemat ovat summittaisia. Rooma Rooma Ficulea 14 20,7 Nomentum Mentana Eretum Grotta Marozza 12 17,7 == Lähteet == == Aiheesta muualla == Luokka:Antiikin Latium Luokka:Regio IV Samnium Luokka:Roomalaiset tiet Italiassa
Via Ostiensis

Via Ostiensis oli roomalainen tie, joka kulki Latiumissa Italiassa ja johti Roomasta sen satamakaupunkiin Ostiaan. Se kulki Tiber-joen eteläpuolella. == Historia == Via Ostiensis kehittyi Ostian sataman myötä. Se oli aina yksi Rooman merkittävimpiä teitä, ja sillä oli kaupungin huippuaikoina paljon liikennettä. Tien merkitys kuitenkin väheni myöhäisantiikin aikana Ostian merkityksen vähenemisen myötä, samalla kun Portus ja sinne johtanut Via Portuensis kasvattivat merkitystään. Via Ostiensista ja Via Campanaa hallinnoi yhteinen ritariluokkaan kuulunut virkamies. == Reitti == Via Ostiensis sai alkunsa Serviuksen muurien Porta Trigemina -portilta ja kulki alkumatkansa Aventinus-kukkulan luoteis- ja lounaispuolelta. Sitten siihen yhtyivät tiet, jotka tulivat Porta Lavernalis ja Porta Raudusculana -porteilta. Tämän jälkeen tie kulki Aurelianuksen muurien läpi Porta Ostiensis -portista, joka tunnetaan nykyisin nimellä Porta San Paolo lähellä olevan San Paolo fuori le mura -basilikakirkon mukaan. Se sijaitsi Via Ostiensiksen varrella noin roomalaista mailia portin ulkopuolella. Tie seurasi pääosin Tiberin etelärantaa, mutta oikaisi suurempien joenmutkien kohdalla. KolmenAmmianus Marcellinus: Res gestae 17.4.14 (lat.) (engl. käännös). tai neljän mailin päässä Roomasta tie ohitti kylän tai esikaupungin nimeltä Vicus Alexandri. Sen kohdalla Via Laurentina erkani kohti Laurentumia, kun taas Via Ostiensis kääntyi hieman oikealle ja suuntasi tämän jälkeen varsin suoraan kohti Ostiaa. 11 mailin kohdalla Via Ostiensiksesta erkani etelään päin tie, jota pitkin pääsi Laurentumin suunnassa sijainneelle Plinius nuoremman huvilalle yhtä hyvin kuin Via Laurentinaa pitkin.Plinius nuorempi: Kirjeet 2.17 (lat.) (engl. käännös). Se tunnetaan nykyisin nimellä Via Laurentina nova, siinä missä vanhaan voidaan viitata nimellä Via Laurentina vetus. Ostiassa Via Ostiensis jatkui kaupungin pääkatuna. Koko tien pituus Ostiaan oli 14 mailia eli noin 21 kilometriä. Itinerarium Antonini Augusti kuitenkin ilmoittaa etäisyydeksi 16 mailia eli noin 24 kilometriä. Tiberin toisella eli pohjoispuolella kulkivat Roomasta rannikolle Via Campana ja Via Portuensis. == Lähteet == == Aiheesta muualla == Luokka:Antiikin Latium Luokka:Roomalaiset tiet Italiassa
Fritz (sukunimi)

Fritz on muun muassa seuraavien henkilöiden sukunimi: * Martin Fritz (1994), itävaltalainen yhdistetyn hiihtäjä * Clemens Fritz (1980), saksalainen jalkapalloilija * Taylor Fritz (1997), yhdysvaltalainen tennispelaaja * Jean Fritz (1915–2017), yhdysvaltalainen lastenkirjailija. == Katso myös == * Fritz
Via Pompeia

Via Pompeia oli roomalainen tie, joka kulki Sisilian itärannikolla ja johti Messenestä Syrakusaan. == Historia == Via Pompeian rakentamisajankohtaa ei tunneta varmuudella. Sen rakennuttajaksi on arveltu Pompeiusta, joka toimi Sicilian provinssin propreettorina vuonna 82 eaa., ja rakentamisajaksi noin vuosia 82–80 eaa. Via Pompeia oli yksi Sisilian kolmesta roomalaisesta päätiestä saaren pohjoisrannikolla kulkeneen Via Valerian ja etelärannikolla kulkeneen Via Selinuntinan ohella. == Reitti == Via Pompeia kulki Sisilian itärannikkoa pitkin Messenestä Tauromenionin ja Katanen kautta Syrakusaan. Messenestä sitä jatkoi Via Valeria ja Syrakusasta Via Selinuntina, jotka kummatkin veivät saaren länsikärkeen Lilybaioniin. Tien asemapaikat ja niiden väliset etäisyydet olivat: Kaupunki tai muu asema Nykyinen paikka Etäisyys edellisestä mailia km (n.) Messene (Messana) Messina Foiniks (Phoenix/Tamaricium/Palma) 20 29,6 Tauromenion (Tauromenium) Taormina 12 17,7 Acium 23 34,0 Ulixis portus 9 13,3 Katane (Catana) Catania Syrakusa (Syracusa) Syrakusa 44 65,1 Etäisyydet on yhdistetty Itinerarium Antonini Augustista ja Tabula Peutingerianasta. Näin tien kokonaispituudeksi saadaan 108 roomalaista mailia eli noin 160 kilometriä, mikä täsmää täysin nykyisten Messinan ja Syrakusan väliseen etäisyyteen. == Lähteet == Luokka:Antiikin Sisilia Luokka:Antiikin Syrakusan rakennukset ja rakennelmat Luokka:Roomalaiset tiet Italiassa
Via Popilia

Via Popilia tai Via Popillia voi viitata seuraaviin antiikin aikaisiin roomalaisiin teihin: * Via Popilia, tie Etelä-Italiassa Capuasta Rhegioniin * Via Popillia, tie Pohjois-Italiassa Ariminumista Atriaan
Via Portuensis

Via Portuensis oli roomalainen tie, joka kulki Tiber-joen pohjoispuolta ja johti Roomasta rannikolle Portuksen satamaan ja sieltä Alsiumiin. == Historia == Via Portuensiksen rakennutti keisari Claudius samalla kun hän rakennutti Portuksen vanhan Ostian sataman korvaajaksi. Trajanus paransi tietä samoin kuin satamaa myöhemmin. Via Portuensiksen samoin kuin Portuksen itsensä merkitys kasvoi myöhäisantiikin aikana samalla kun Ostian ja sinne johtaneen Via Ostiensiksen merkitys väheni. == Reitti == Via Portuensis sai alkunsa Tiberin ylittäneeltä Pons Aemilius -sillalta. Tie kulki Aurelianuksen muurien läpi Porta Portuensis -portista. Portti oli kaksikaarinen, mikä kertoo liikenteen suuresta määrästä. Alkumatkan Via Portuensis kulki samaa reittiä kuin vanhempi Via Campana, mutta oikaisi sitä myöhemmin. Tiet erkanivat toisistaan suunnilleen roomalaisen mailin päässä portilta nykyisessä Pozzo Pantaleossa, jonka jälkeen Via Portuensis suuntasi enemmän oikealla eli pohjoisempaa kulkeneelle linjalle kukkulaisempaan maastoon, kun taas Via Campana pysytteli Tiberin laaksossa. Tiet yhtyivät nykyisessä Ponte Galerassa. Etäisyys Roomasta Portukseen oli noin 16 mailia. Itinerarium Antonini Augustissa Portuksen sanotaan sijainneen 19 mailin päässä Roomasta, mutta tämä on ilmeisesti virhe. Portuksesta tie jatkoi rannikkoa pohjoiseen, kunnes liittyi Via Aureliaan Alsiumissa. Tien asemapaikat olivat: Kaupunki tai muu asema Nykyinen paikka Etäisyys edellisestä mailia km (n.)Etäisyystaulukot on muodostettu sovittamalla yhteen tietoja eri itinerariumeista. Kilometrilukemat on laskettu niiden ilmoittamista roomalaisista maileista. Sekä maili- että kilometrilukemat ovat summittaisia. Rooma Rooma Portus 19 (16) 28,1 (23,7) Fregenae 9 13,3 Alsium 9 13,3 Tämä tekee tien kokonaispituudeksi 34 mailia eli noin 50 kilometriä. Tiestä on löydetty jäänteitä nykyisestä Pozzo Pantaleosta. == Lähteet == Luokka:Antiikin Latium Luokka:Roomalaiset tiet Italiassa
Lars Oftedal

Lars Oftedal (3. tammikuuta 1877 Stavanger – 19. huhtikuuta 1932 Stavanger) oli norjalainen juristi, toimittaja ja Venstren poliitikko. Hän istui suurkäräjillä vuosina 1921–1927 ja toimi Norjan sosiaaliministerinä 1921–1922 ja 1924–1926 sekä kauppaministerinä 1922–1923 ja 1928–1931. Ennen poliittista uraansa hän työskenteli Stavanger Aftenbladin uutispäällikkönä. ==Lähteet== ==Aiheesta muualla== Luokka:Norjan ministerit Luokka:Norjalaiset juristit Luokka:Norjalaiset toimittajat Luokka:Vuonna 1877 syntyneet Luokka:Vuonna 1932 kuolleet
Hornsrudin hallitus

Hornsrudin hallitus oli Norjan hallitus 28. tammikuuta 1928 – 15. helmikuuta 1928. Se oli työväenpuolueen muodostama vähemmistöhallitus. ==Ministerit== Pääministeri * Christopher Hornsrud Ulkoministeri * Edvard Bull Kirkko- ja opetusministeri * Olav M. K. Steinnes Oikeusministeri * Cornelius Holmboe Puolustusministeri * Fredrik Monsen Valtiovarainministeri * Christopher Hornsrud Kauppaministeri * Anton L. Alvestad Työministeri * Magnus Nilssen Maatalousministeri * Johan Nygaardsvold Sosiaaliministeri * Alfred Martin Madsen ==Lähteet== Luokka:Norjan hallitukset
Polaris Media

Polaris Media on Norjan kolmanneksi suurin mediakonserni. Se omistaa 72 mediataloa Norjassa ja Ruotsissa. Yhtiö perustettiin vuonna 2008 ja sen pääkonttori on Trondheimissa. Konsernin suurimmat omistajat ovat Schibsted (29 prosenttia) ja NWT Media (26,4 prosenttia). ==Tytäryhtiöt== * Polaris Media Sør * Polaris Midt Norge * Polaris Media Nord-Norge * Polaris Media Vest * Polaris Media Nordvestlandet * Stampen Media ==Lähteet== ==Aiheesta muualla== * Polaris Media Luokka:Norjalaiset viestintäyhtiöt Luokka:Schibsted Luokka:Trondheim Luokka:Norjalaiset pörssiyhtiöt
Rooman keisarikunnan kielet

Rooman valtakunta oli melko monikielinen alue, mutta antiikin klassiset kielet, latina ja kreikka, olivat dominoivassa asemassa. Latina oli aluksi pienen ihmisjoukon puhuma kieli Tiberjoen varrella. Kieli levisi roomalaisten mukana ensin muualle Apenniinien niemimaalle ja sitten muualle Rooman valloittamille alueille. Erityisen tärkeä asema latinalla oli Rooman armeijassa. Esimerkiksi Octaviuksen valloitettua Egyptin vuonna 30 latinaa alettiin käyttämään paikallisessa hallinnossa johtuen Rooman armeijan vahvasta läsnäolosta uudessa provinssissa. Rooman valtakunnan romahdettua latina alkoi kehittyä nykyisiksi romaanisiksi kieliksi (muiden muassa espanja, italia ja ranska). Latina itse säilyi katolisen kirkon käyttämänä kielenä. Aleksanteri Suuren valloitusretkien seurauksena muinaiskreikasta alkoi kehittyä jokseenkin yhtenäinen puhuttu kieli, eli koinee-kreikka. Tätä puhuttiin Rooman valtakunnassa etenkin Vähässä-Aasiassa, Egyptissä ja Syyriassa. Itä-Rooman aikana kreikka korvasi latinan keisarikunnan virallisena kielenä keisari Herakleioksen valtakaudella (610–614). Egyptin kieli säilytti asemansa tavallisen kansan ensisijaisena kielenä Egyptin päädyttyä Rooman valtakunnan alaisuuteen. Tästä kehittyi sittemmin koptin kieli, jota Egyptistä lähtöisin olevat koptikristityt käyttävät edelleen liturgisena kielenä. == Lähteet == kielet Luokka:Latina Luokka:Muinaiskreikka
Uzyn

Uzyn () on kaupunki Ukrainan Kiovan alueen Bila Tserkvan piirissä. Uzyn sijaitsee Dneprin vesistön Uzynijoen (Uzynka) varrella, maanteitse noin 24 kilometriä piirikeskus Bila Tserkvasta itään ja linnuntietä 70 kilometriä aluekeskus Kiovan keskustasta etelään. Tammikuun keskilämpötila on -5,9 ja heinäkuun +19,6 celsiusastetta. Keskimääräinen vuosisademäärä on 530 millimetriä. Paikkakunta on tunnettu vuodesta 1651, ja kaupungiksi se nimitettiin vuonna 1971. On myös esitetty, että paikkakunta olisi tunnettu vuodesta 1590 nimellä Uzenytsja (), myöhemmin nimellä Temberštšyna (). Ukrainan tilastokeskus arvioi kaupungin väkiluvuksi 11 921 asukasta (1.1.2022), vuonna 1990 asukkaita oli noin 16 600. Kaupungissa toimii sokerikombinaatti, ja siellä valmistetaan myös purkkiruokaa, leipää, tiiliä ja asfalttia. Kaupungissa on asunut kaksinkertainen Neuvostoliiton sankari, kosmonautti Pavel R. Popovytš. Kaupungin eteläpuolella sijaitsee Uzynin lentotukikohta. Пам'ятник Павлу Поповичу Узин.jpg|Kosmonautti Popovytšin muistomerkki. Tu-95 Uzin2.jpg|Museoitu Tupolev Tu-95. == Lähteet == ==Aiheesta muualla== * Uzynin kaupungin hromada (uzmr.gov.ua) * Uzynin kaupungin hromadaan kuuluu Uzynin kaupunki ja lähikyliä (uzmr.gov.ua) Luokka:Kiovan alueen kaupungit Luokka:Bila Tserkvan piiri
Allegheny (Pennsylvania)

Allegheny City oli kaupunki Yhdysvalloissa Pennsylvanian osavaltiossa. Alleghenyn kaupunki lakkasi olemasta, kun Alleghenyjoen toisella puolella sijaitseva Pittsburghin kaupunki liitti sen itseensä vuonna 1907. Alleghenyn kunta perustettiin vuonna 1828, ja siitä tuli kaupunki vuonna 1840. Kaupungin teollistuessa se toteutti useita kuntaliitoksia viereisten kuntien kanssa, kuten teki myös viereinen kaupunki Pittsburgh. Vuonna 1906 Pennsylvaniassa säädettiin laki, jonka mukaan kuntaliitokseen riitti se, että enemmistö molempien kuntien yhteenlasketuista äänistä hyväksyi kuntien yhdistymisen. Suurin osa Alleghenyn asukkaista vastusti kuntaliitosta, mutta väkirikkaamman Pittsburghin asukkaat kannattivat sitä, minkä seurauksena kaupungit yhdistettiin. Yhdistyneen kaupungin nimeksi jäi Pittsburgh. Pittsburghista tuli kuntaliitoksen myötä Yhdysvaltojen kahdeksanneksi suurin kaupunki. == Lähteet == Luokka:Entiset asutut paikat Luokka:Pittsburgh
Kuusjärvi (Outokumpu)

Kuusjärvi on kylä Outokummun kaupungissa. Kylä sijaitsee samannimisen järven rannalla noin viisi kilometriä kaupungin keskustan lounaispuolella valtatien 9 varrella. Vuoteen 1956 saakka se oli silloisen Kuusjärven kunnan hallinnollinen keskus. Arkkitehti Ferdinand Öhmanin suunnittelema, uusgotiikkaa edustava Kuusjärven kirkko on valmistunut vuonna 1878. Kirkko toimi silloisen Kuusjärven seurakunnan pääkirkkona vuoteen 1968 asti, jolloin Kuusjärven kunta muutti nimensä Outokummun kauppalaksi ja seurakunta vaihtoi nimensä Outokummun seurakunnaksi. Pääkirkoksi tuli Outokummun kirkko. ==Tunnettuja henkilöitä, joiden syntymäpaikaksi on kirjattu Kuusjärvi== * Heikki Kirkinen, historioitsija * Pentti Kotiranta, pianisti * Esko Kovero, näyttelijä * Esko Kuusela, kauppaneuvos * Pirkko Laakkonen, kansanedustaja (SKL) * Vuokko Muje, kirjailija, sanoittaja * Jari Pehkonen, näyttelijä * Matti Rönkä, toimittaja, kirjailija * Pertti Voutilainen, Outokumpu Oy:n johtoon kuulunut vuorineuvos == Lähteet == Luokka:Outokumpu Luokka:Pohjois- Karjalan maakunnan kylät
Sardinian ralli 2018

Sardinian ralli 2018 oli rallin maailmanmestaruussarjan kilpailu kaudella 2018. Kilpailu ajettiin 7.-10 heinäkuuta 2018. Kilpailussa ajettiin 20 erikoiskoetta, joiden pituus yhteensä oli . Siirtymiä oli yhteensä , jolloin rallin kokonaispituus oli . == Tapahtumia == Sébastien Ogierin kartanlukija Julien Ingrassia unohti aikakortin erikoiskokeen 19 alkuun, mutta Ott Tänak kuljetti sen perille. Ilman aikakorttia kaksikkoa ei oltaisi päästetty viimeiselle erikoiskokeelle. Ogier ja Ingrassia saivat sakot ulkopuolisen avun saannista. Sakon lisäksi heille määrättiin pisteiden menetys ehdollisena mikäli rike toistuisi ennen kauden loppua. == Erikoiskokeet == Shakedown ja ensimmäinen erikoiskoe ajettiin torstaina 7. heinäkuuta. Päivä Aika Nro Nimi Pituus 7\. heinäkuuta 18.00 SSS 1 Ittiri Arena Show 2,00 km 8\. heinäkuuta 8.33 SS 2 Tula 1 21,99 km 9.48 SS 3 Castelsardo 1 14,52 km 10.37 SS 4 Tergu- Osilo 1 14,14 km 11.48 SS 5 Monte Baranta 1 10,78 km 15.02 SS 6 Tula 2 21,99 km 16.17 SS 7 Castelsardo 2 14,52 km 17.06 SS 8 Tergu-Osilo 2 14,14 km 18.24 SS 9 Monte Baranta 2 10,78 km 9\. heinäkuuta 8.38 SS 10 Coiluna-Loelle 1 14,95 km 9.33 SS 11 Monti di Alà 1 28,52 km 10.11 SS 12 Monte Lerno 1 29,11 km 14.11 SS 13 Città di Ittiri - Coros 1,40 km 16.08 SS 14 Coiluna-Loelle 2 14,95 km 17.03 SS 15 Monti di Alà 2 28,52 km 17.41 SS 16 Monte Lerno 2 29,11 km 10\. heinäkuuta 8.45 SS 17 Cala Flumini 1 14,06 km 9.38 SS 18 Sassari - Argentiera 1 6,96 km 11.12 SS 19 Cala Flumini 2 14,06 km 12.18 SS 20 Sassari - Argentiera 2 Power Stage 6,96 km Lähde: == Tulokset == Merkintä Luokka Rallin MM-sarjaan osallistuja, oikeutettu valmistajien pisteisiin. Osallistuja MM-sarjaan, ei valmistajan pisteille. Rekisteröitynyt osallistuja WRC-2 -mestaruuteen Rekisteröitynyt osallistuja WRC-3 -mestaruuteen Sija Kuljettaja Kartanlukija Auto Aika Ero Luokka Yleiskilpailu 1 Thierry Neuville Nicolas Gilsoul Hyundai i20 Coupe WRC 3:29:18.7 0.0 2 Sébastien Ogier Julien Ingrassia Ford Fiesta WRC 3:29:19.4 +0.7 3 Esapekka Lappi Janne Ferm Toyota Yaris WRC 3:31:15.0 +1:56.3 4 Hayden Paddon Sebastian Marshall Hyundai i20 Coupe WRC 3:32:13.9 +2:55.2 5 Mads Østberg Torstein Eriksen Citroën C3 WRC 3:32:29.6 +3:10.9 6 Craig Breen Scott Martin Citroën C3 WRC 3:33:50.4 +4:31.7 7 Jari-Matti Latvala Miikka Anttila Toyota Yaris WRC 3:40:40.8 +11:22.1 8 Jan Kopecký Pavel Dresler Škoda Fabia R5 3:42:33.3 +13:14.6 9 Ott Tänak Martin Järveoja Toyota Yaris WRC 3:42:36.9 +13:18.2 10 Teemu Suninen Mikko Markkula Ford Fiesta WRC 3:44:49.1 +15:30.4 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com erikoiskokeet kartalla Luokka:MM- rallikausi 2018 Luokka:Sardinian ralli
Marianne Borgen

Marianne Borgen (s. 2. kesäkuuta 1951 Oslo) on Oslon nykyinen pormestari. Hänet valittiin virkaan vuonna 2015 ensimmäisenä sosialistisen vasemmistopuolueen poliitikkona. Borgen valmistui sosiologiksi Oslon yliopistosta vuonna 1979, ja samana vuonna hänet valittiin Oslon kaupunginvaltuustoon. Hän istui siellä vuoteen 1983 ja nousi uudelleen valtuustoon vuonna 1995. Vuosina 1989–2005 hän oli varasijalla suurkäräjille. ==Lähteet== ==Aiheesta muualla== Luokka:Oslon pormestarit Luokka:Vuonna 1951 syntyneet Luokka:Elävät henkilöt
Safari-ralli 1994

Safari-ralli 1994 (viralliselta nimeltään 42. Trust Bank Safari Rally) oli rallin maailmanmestaruussarjan kilpailu kaudella 1994. Kilpailu järjestettiin 31. maaliskuuta - 3\. huhtikuuta 1994. Kilpailu oli kauden kolmas. Kilpailu ajettiin avoimilla tieosuuksilla, joilla oli 58 aikatarkastuspistettä. Rallissa oli 23 kilpailtua osuutta, joiden yhteispituus oli . Rallin kokonaispituus oli . Kilpailuun lähti 43 autokuntaa, joista 14 pääsi maaliin. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Ian Duncan David Williamson Toyota Celica Turbo 4WD 20:49.0 0.0 2\. Kenjiro Shinozuka Pentti Kuukkala Mitsubishi Lancer Evo I 21:14.0 +25.0 3\. Didier Auriol Bernard Occelli Toyota Celica Turbo 4WD 21:59.0 +1:10.0 4\. Patrick Njiru Abdul Sidi Subaru Impreza WRX 23:30.0 +2:41.0 5\. Richard Burns Robert Reid Subaru Impreza WRX 23:40.0 +2:51.0 6\. Rudolf Stohl Jürgen Bertl Audi Coupe S2 26:30.0 +5:41.0 7\. Karim Hirji Frank Nekusa Toyota Celica GT-Four 26:36.0 +5:47.0 8\. Sammy Aslam Joey Ghose Volkswagen Golf GTi 27:03.0 +6:14.0 9\. Rob Hellier Philip Valentine Mitsubishi Galant VR-4 28:04.0 +7:15.0 10\. Azar Anwar Shailen Shah Subaru Legacy Estate 29:54.0 +9:05.0 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1994 Luokka:Safari-ralli
Iver Huitfeldt

Iver Huitfeldt (5. joulukuuta 1665 Halden – 4. lokakuuta 1710 Køgenlahti) oli norjalaissyntyinen Tanskan laivaston kommodori. Hän aloitti sotilasuransa Alankomaiden ja Ranskan palveluksessa. Huitfeldtista tuli Tanskassa ja Norjassa sotasankari, kun hän Køgenlahden meritaistelussa vuonna 1710 esti ruotsalaisia käymästä tanskalaisalusten kimppuun sillä seurauksella, että hänen oma aluksensa syttyi palamaan ja räjähti. Dannebroge caught on fire.jpg|Huitfeldtin komentama Dannebrog tulessa Køgenlahden meritaistelussa vuonna 1710. Langelinie 2005-02.jpg|Huitfeldtin ja hänen miehistönsä muistomerkki Kööpenhaminassa. ==Katso myös== * Iver Huitfeldt -luokka ==Lähteet== ==Aiheesta muualla== Luokka:Norjalaiset sotilaat Luokka:Suuren Pohjan sodan henkilöt Luokka:Upseerit Luokka:Vuonna 1665 syntyneet Luokka:Vuonna 1710 kuolleet
Victoria terrasse

Victoria terrasse on Oslon keskustassa sijaitseva uusrenessanssityylinen rakennuskompleksi. Se rakennettiin vuosina 1884–1890, ja siinä oli alun perin kalliita asuntoja. Henrik Ibsen asui rakennuksessa vuosina 1891–1895. Vuonna 1913 Victoria terrasse myytiin valtiolle hallintorakennukseksi. Toisen maailmansodan aikana Victoria terrassessa toimi Saksan salainen poliisi Gestapo, jossa harjoitettiin muun muassa kidutusta. Liittoutuneet yrittivät kahdesti ilmapommittaa rakennusta, mutta molemmilla kerroilla pommit menivät ohi. Uudenvuodenaaton 1944 pommituksessa tuhoutui viereinen rakennus osoitteessa Drammensveien 2, johon rakennettiin myöhemmin ulkoministeriön päämaja. Toinen pommi räjähti täyden raitiovaunun vieressä, ja myös kuninkaallisen linnan puistoon syntyi kraatereita. Virallisten lukujen mukaan 77 norjalaista siviiliä sai surmansa pommituksissa. Sodan jälkeen rakennuksessa rakennus on ollut poliisilaitoksen ja ulkoministeriön käytössä. Poliisilaitos muutti rakennuksesta vuonna 2000 ja ulkoministeriö on siirtymässä hallintokortteliin vuonna 2025. Tämän johdosta Victoria terrasse aiotaan myydä. Victoria terrasse on nimetty tuolloisen Ruotsi-Norjan kruununprinssin Kustaa V:n puolison Viktorian mukaan. Hilsen fra Christiania (34063609700).jpg|Victoria terrasse oslolaisessa maisemapostikortissa 1900-luvun alussa. Bombet bygård 31.desember 1944 A-70036 Ua 0001 006.jpg|Uudenvuodenaatto 1944. Liittoutuneiden ilmapommitus on osunut harhaan ja tuhonnut raitiovaunun. Gestapo på UD.jpg|Muistolaatta talon seinässä kertoo Gestapon toiminnasta toisessa maailmansodassa. Victoria Terrasse 11 - Oslo 2015-09-12-045c.jpg|Victoria terrassen portaikkoa. ==Lähteet== ==Aiheesta muualla== Luokka:Oslon rakennukset ja rakennelmat
Antero Luomajärvi

Antero Eero Eevertti Luomajärvi (s. 11. helmikuuta 1943 Hämeenkyrö) on suomalainen agronomi, maanviljelijä ja eläköitynyt opettaja ja rehtori, joka on saanut maanviljelysneuvoksen arvonimen. Viitattu 19.5.2023. Luomajärven vanhemmat olivat maanviljelijä Eero Ensio Luomajärvi ja Aili Aliisa Rajala. Hänen puolisonsa vuodesta 1968 on agronomi Ulla Helvi Helena Laurila. Luomajärvi tuli ylioppilaaksi Hämeenkyrön yhteiskoulusta 1965 ja valmistui agronomiksi kotieläintieteen alalta Helsingin yliopistosta 1971. Opettajaksi hän auskultoi 1973. Luomajärvi oli Tarvaalan maatalousoppilaitoksen va. maatalousopettaja 1972, Etelä-Pohjanmaan karjatalouskoulun va. karjatalousopettaja ja johtaja 1972–1973 ja karjatalousopettaja ja johtaja 1973–1980, Ilmajoen maatalousoppilaitoksen rehtori 1981–1995, Seinäjoen ammatillisen korkeakouluopetuksen kuntayhtymän Ilmajoen maatalousoppilaitoksen rehtori ja tilanhoitaja 1995–2002 ja Seinäjoen ammattikorkeakoulun vararehtori ja luonnonvara-alan koulutusyksikön johtaja 1999–2002. Seinäjoen ammattikorkeakoulu päätti Luomajärven jo eläköidyttyä siirtää agrologikoulutuksen Ilmajoelta Seinäjoelle. Maanviljelystä Luomajärvi on harjoittanut sekä Viljakkalassa että Evijärvellä. Luomajärvellä oli työuransa ainaka myös useita asiantuntija- ja luottamustehtäviä. Maanviljelysneuvoksen arvonimen hän sai 1999. == Lähteet == Luokka:Suomalaiset opettajat Luokka:Suomen koulujen rehtorit Luokka:Suomalaiset maanviljelijät Luokka:Maanviljelysneuvokset Luokka:Vuonna 1943 syntyneet Luokka:Elävät henkilöt
Hartiahuivikyyhky

Hartiahuivikyyhky (Caloenas nicobarica)Lajitietokeskuksen lajiluettelo on lintulaji, joka elää itäisen Intian valtameren ja eteläisen Tyynenvaltameren rannikkoalueilla.National Studbook of Nicobar pigeon (PDF) Hartiahuivukyyhky on ainut Caloenas-suvun elossa oleva laji.A-Z Animals: Nicobar Pigeon Hartiahuivikyyhky on sukupuuttoon kuolleen dodojen lähin elossa oleva sukulaislaji.Pigeon related to dodo found on Australian mainland for first time ==Lähteet== ==Aiheesta muualla== * Avianbird: Nicobar Pigeon * Scientificlib: Caloenas nicobarica Luokka:Kyyhkylinnut
Luomajärvi

Luomajärvi tarkoittaa seuraavia: ==Järvi== * Alinen Luomajärvi, järvi Ylöjärvellä Karhejärven alueella * Luomajärvi, järvi Jämsässä Partalan kylän lähellä * Luomajärvi, järvi Kannonkoskella Hetoperän lähellä * Luomajärvi, järvi Ylöjärvellä Luoteen kylän lähellä * Pieni Luomajärvi, järvi Kannonkoskella Hetoperän lähellä * Ylinen Luomajärvi, järvi Ylöjärvellä Karhejärven alueella ==Sukunimi== *Antero Luomajärvi (s. 1943), agronomi, maanviljelijä, opettaja ja rehtori, maanviljelysneuvos Luokka:Luettelot henkilöistä sukunimen mukaan
Unter den Lindenin metroasema

Unter den Linden on Berliinin metron asema Unter den Linden ja Friedrichstraße -katujen risteyksessä, Mitten kaupunginosassa. Asemaa käyttävät linjat U5 ja U6. Asema avattiin joulukuussa 2020 osana U5 ja U55 -linjojen yhdistämistä, johon kuuluvat myös Museumsinselin ja Rotes Rathausin metroasemat. Aiemmin nykyinen Brandenburgin portin metroasema kantoi nimeä Unter den Linden. == Lähteet == Luokka:Berliinin metroasemat
Knjaz

Knjaz () on historiallinen slaavilainen aatelinen arvonimi, jota käytettiin historian eri aikoina muinaisissa slaavilaisissa maissa. Sanan merkitys on muuttunut historian aikana. Aluksi termiä käytettiin tarkoittamaan slaavilaisen heimon päällikköä. Myöhemmin, feodaalisen valtiollisuuden kehittyessä, siitä tuli valtion hallitsijan arvonimi. Myöhemmin Venäjällä termi knjaz () tuli tarkoittamaan ruhtinaan arvonimeä. Knjaz on lainasana germaanisen kantakielen sanasta *kuningaz. == Lähteet == == Aiheesta muualla == Luokka:Aatelisarvot Luokka:Slaavilainen kulttuuri
Bahamantemppelipuu

Bahamantemppelipuu (Plumeria obtusa) on oleanterikasvien (Apocynaceae) heimoon, temppelipuiden (Plumeria) sukuun kuuluva kasvilaji. Se on pieni, pyöreälatvuksinen puu, joka kasvaa tavallisesti 3–4,5 metriä korkeaksi, mutta joskus lähes 8 m korkeaksi. Sen lehdet ovat enintään 20 cm pitkiä, muodoltaan vastapuikeita ja väriltään kiiltäväntummanvihreitä. Kukat ovat viisiterälehtisiä ja halkaisijaltaan noin 4 cm. Kukat ovat väriltään valkoisia, mutta niissä on keltainen keskusta. Kukat kasvavat rykelminä ja niitä esiintyy keväästä syksyyn. Voimakkaimmin bahamantemppelipuu kukkii yleensä heinä–elokuussa. Hedelmät ovat palkomaisia ja pituudeltaan noin 7–13 cm. Kasvatettuihin puihin muodostuu kuitenkin vain harvoin hedelmiä. Bahamantemppelipuu on kotoisin Bahamalta sekä Isoilta Antilleilta, mutta sitä kasvatetaan laajalti ympäri tropiikkia eri puolilla maailmaa. Viileämmässä ilmastossa kasvia voi kasvattaa kasvatusastiassa pitäen kasveja talvet sisätiloissa. Kasvia voi lisätä helposti varsipistokkaista. == Lähteet == * Missouri Botanical Garden: Plumeria obtusa === Viitteet === == Aiheesta muualla == * JSTOR Global Plants: Plumeria obtusa Luokka:Oleanterikasvit Luokka:Puut
Rio Bermejo

Rio Bermejo ('Punainen joki') on Paraguayn lisäjoki, joka saa alkunsa Boliviasta ja virtaa kaakkoon. Sen pituus on 1 224 kilometriä, ja se jakautuu useaan haaraan.Rio Bermejo Tietosanakirja osa 8, palsta 66. Tietosanakirja- osakeyhtiö 1916 == Lähteet == == Aiheesta muualla == ==Kuvia== Rio bermejo(pcia. roca -chaco)-.jpg|Rio Bermejo Presidencia Rocasssa Argentiinan Gran Chacossa. Rio Bermejo.jpg|Bermejo Puente Lavallesta ylävirtaan. Luokka:Bolivian joet Luokka:Argentiinan joet Luokka:Paranán vesistö Luokka:Rajajoet
Quadrilateral Security Dialogue

Quadrilateral Security Dialogue (QSD), joka tunnetaan yleisesti nimellä Quad,Reuters:Taiwan overshadows Quad talks, Japan scrambles jets on strateginen turvallisuusvuoropuhelu Australian, Intian, Japanin ja Yhdysvaltojen välillä, jota ylläpidetään jäsenmaiden välisillä neuvotteluilla. Tätä diplomaattista ja sotilaallista järjestelyä pidetään laajalti vastauksena Kiinan taloudellisen ja sotilaallisen voiman kasvuun.Kiina haukkuu länsimaiden liittoumia ==Lähteet== == Aiheesta muualla == Luokka:Australian ulkopolitiikka Luokka:Intian ulkopolitiikka Luokka:Japanin ulkopolitiikka Luokka:Yhdysvaltain ulkopolitiikka
Rooman puhuvat patsaat

Rooman puhuvat patsaat tarkoittavat 1600-luvulla alkanutta roomalaisten aloittamaa tapaa kirjoittaa nimettömiä poliittisia solvauksia eli paskilleja (it. pasquinade) paperilapuille, joita kiinnitettiin julkisiin patsaisiin. Yksi "puhuvista patsaista" oli Babuino. Muita olivat Madama Lucrezia Piazza Venezialla, Pasquino (josta myös nimi paskilli)Paskilli, Tietosanakirja, osa 7, palsta 288, Tietosanakirja Osakeyhtiö 1915 lähellä Piazza Navonaa, Abate Luigi ja Marforio.Polkunen 2007, s. 119 == Lähteet == * === Viitteet === Luokka:Italian patsaat ja veistokset
Shebitku

Shebitku (myös Shabataka) oli muinaisen Egyptin 25. dynastian hallitsija eli faarao vuosina 702–690 eaa. Hän oli faarao Sabakon poika. Shebitku suhtautui Assyriaan edeltäjiään vihamielisemmin. Vuonna 701 eaa hän johdatti armeijansa puolustamaan Jerusalemia, mutta liittouma kärsi tappion Palestiinassa. Juudan kuningas Hiskia antautui Assyrialle ja joutui maksamaan raskaat lunnaat, jotta Jerusalemia ei olisi tuhottu. Vanhan testamentin mukaan Assyrian armeijaan iski rutto, joka pelasti egyptiläiset ja heprealaiset täydelliseltä tappiolta. Herodotos puolestaan kertoo, että assyrialaisten perääntyminen johtui hiiriparvista, jotka söivät heidän aseensa. Shebitku rakennutti rakennuksia Thebaan sekä Karnakin pyhän järven rannalle kappelin ja Luxoriin reliefejä. Myös Memfisiin ja Kawaan rakennettiin hänen valtakaudellaan. Shebitku on haudattu pyramidiin numero 18 el-Kurrussa. Haudasta on löydetty esineistöä sekä kallo ja luita. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Marxilainen humanismi

Marxilainen humanismi on Nikita Hruštšovin aikana Neuvostoliitossa suosiota saanut marxilaisuuden suuntaus, joka korostaa inhimillistä näkökulmaa, subjektiivisuutta ja eettisyyttä. Marxilaisen humanismin ytimessä on usko siihen, että taistelun sosiaalisesti ja taloudellisesti oikeudenmukaisemman yhteiskunnan puolesta on perustuttava sekä inhimillisiin arvoihin että alistetussa asemassa olevien yksilöiden ja yhteisöjen voimaannuttamiseen. Keinoina taistelussa korostuvat kapitalistisen riiston ja sorron vastustaminen sekä epäoikeudenmukaisuutta ja vieraantumista ylläpitävien yhteiskunnallisten rakenteiden kritisointi ja muuttaminen. Marxilaiset humanistit perustavat aatteensa yleensä Karl Marxin varhaisiin kirjoituksiin, kuten teokseen Taloudellisfilosofiset käsikirjoitukset 1844. Itä-Euroopan maissa marxilainen humanismi oli kylmän sodan aikana osittain valtiososialismin seurausta. Jugoslaviassa marxilaiset humanistit muodostivat 1960-luvulla Praxis-nimellä tunnettu ryhmän. Lännessä marxilainen humanismi nousi aatteena näkyvästi esiin Pariisissa vuonna 1968 puhjenneissa opiskelijamielenosoituksissa. Kyse oli sekä idässä että lännessä tyytymättömyydestä kansallisten kommunistipuolueiden aatteelliseen linjaan ja vastareaktiosta objektiiviseen marxilaisuuden tulkintaan. Tunnettuja marxilaisia humanisteja ovat Lev Trotskin entinen sihteeri Raja Dunajevskaja, Erich Fromm, Ernst Bloch ja Herbert Marcuse. == Lähteet == Luokka:Marxilaisuuden suuntaukset
Fagnanojärvi

Fagnanojärvi (esp. Lago Fagnano, myös Lago Cami tai Lago Kami) on järvi Tulimaan pääsaarella Isla Grande de Tierra del Fuegolla. Se on itä–länsisuunnassa pitkulainen, noin 100 km pitkä järvi. Järven ympärillä on alle 1500 metrin korkeuteen kohoavia vuorijonoja, joiden vuorilla on pieniä vuoristojäätiköitä yli 1000 metrin korkeudessa. Alueen nykyinen ilmasto on melko kuiva ja viileä; alueen vuotuinen sademäärä on 550 mm ja keskilämpötila +6°C. Fagnanojärvi on osa Etelä-Amerikan ja Scotian laattojen välistä siirroslinjaa, joka kulkee Isla Grande de Tierra del Fuegon läpi. Alue on tektonisesti aktiivista, joskin sen seisminen aktiivisuus on ollut nykyisin vähäistä. Aiemmin alueella on kuitenkin esiintynyt voimakkaitakin maanjäristyksiä, muun muassa vuonna 1949. == Lähteet == == Aiheesta muualla == Luokka:Etelä-Amerikan järvet Luokka:Chilen maantiede Luokka:Argentiinan maantiede
Varsiluomi

Varsiluomi on pieni hyvänlaatuinen kasvain, joka muodostuu ensisijaisesti alueille, joissa iho poimuuntuu (tai hankaa yhteen), kuten kaulaan, kainaloon ja nivusiin. Niitä voi esiintyä myös kasvoilla, yleensä silmäluomissa. Varsiluomen pinta voi olla sileä tai epäsäännöllinen, ja se usein rippuu ihon pinnasta lihaisan varren varassa. Mikroskooppisesti varsiluomi koostuu fibrovaskulaarisesta ytimestä, jossa on joskus myös rasvasoluja ja jota peittää epämääräinen orvaskesi. Parranajo, vaatteet, korut tai ihottuma voivat ärsyttää varsiluomia. == Etiologia == Varsiluomien uskotaan syntyvän ihon hankaamisesta ihoa vasten, koska niitä löytyy niin usein ihon rypyistä ja poimuista. Tutkimukset ovat osoittaneet vähäriskisten ihmisen papilloomavirusten 6 ja 11 olemassaolon varsiluomissa, mikä viittaa mahdolliseen rooliin niiden patogeneesissä , vaikka vuoden 2012 tutkimuksessa ei löydetty yhteyttä varsiluomien ja joko pienen tai korkean riskin HPV:n välillä. Varsiluomia on raportoitu olevan 46 % yleisestä väestöstä . Kausaalisen geneettisen komponentin uskotaan olevan olemassa. Ne ovat myös yleisempiä naisilla kuin miehillä. Varsiluomen uskottiin aikoinaan liittyvän kolorektaalisiin polyyppeihin, mutta tutkimukset ovat osoittaneet, ettei tällaista yhteyttä ole. Harvoin ne voivat liittyä Birt-Hogg-Dubén oireyhtymään, akromegaliaan tai munasarjojen monirakkulatautiin . Kohonnut verensokeri ja insuliini liittyvät tuntemattoman mekanismin kautta lisääntyneeseen varsiluomien esiintymiseen. == Hoito == Haluttaessa tai perustellun poiston voi tehdä ihotautilääkäri, yleislääkäri tai vastaavasti koulutettu ammattilainen, joka voi käyttää kauterisaatiota, kryokirurgiaa, leikkausta, laseria tai kirurgista ligaatiota varsiluomen poistamiseen. Saatavilla on myös erilaisia kotihoitoja, mutta useimpia niistä ei ole tieteellisesti todistettu ja jotkut (esim. teepuuöljy ) voivat aiheuttaa allergisia ihoreaktioita. == Lähteet == Luokka:Ihotaudit
Costa Rican historia

Costa Rican historia ulottuu tuhansia vuosia taakse ja käsittää sekä alkuperäiskansojen kulttuurit että espanjalaisen siirtomaa-ajan ja itsenäisyyden saavuttamisen. Varhaisimmat merkit ihmisasutuksesta Costa Rican alueelta ovat peräisin 10000 vuoden takaa. Ensimmäinen Costa Ricassa käynyt eurooppalainen, Kristoffer Kolumbus, saapui maan rannikolle vuonna 1502. Niinä aikoina, kun Kolumbus saapui Costa Rican alueelle, alueella eli neljä vallitsevaa intiaaniheimoa. Näitä olivat karibit, jotka asuivat rannikolla sekä lounaassa asuvat borucat, chibchat ja diquit. Costa Ricasta tuli varsinainen Espanjan siirtomaa vuonna 1562. Espanjalaisten kiinnostus siirtomaahan oli kuitenkin melko vähäistä. Espanjalaiset suosivat asuinpaikkoina enimmäkseen Meksikoa ja Perua. 1540 alkaen Costa Rica kuului "Uuteen Espanjaan". 1561 alkaen Juan de Cavallon oli ensimmäinen merkittävä kolonisaation johtaja. Vuonna 1808 kahvin viljely levisi Kuubasta Costa Ricaan, ja siitä tuli merkittävin viljelykasvi. 1823 Costa Rica yhtyy Keski- Amerikan Yhdistyneisiin Provinsseihin, joihin kuuluivat myös Nicaragua, Honduras, Guatemala ja El Salvador. Costa Rica itsenäistyi lopullisesti vuonna 1838. Juan Rafael Moran johtamalla Costa Ricalla oli vuosina 1849–1859 merkittävä asema Keski-Amerikan vastarintaliikkeessä yhdysvaltalaista Nicaraguan vallannutta William Walkeria vastaan. Vuonna 1859 Costa Ricassa tapahtui vallankaappaus. Vuosina 1870–1882 Costa Ricassa innoitettiin kansainvälisiä rautateiden rakentamishankkeita. 1917–1919 Costa Ricassa tapahtui vallanvaihtoa. Vuonna 1948 Costa Ricassa oli lyhytaikainen sisällissota. 1950-luvun lopulta 1970-luvun alkuun Costa Rican hallinnossa valtaa pitivät yleensä konservatiiviset suuntaukset, jotka alkoivat menettää valta-asemaansa 1970-luvulla. == Lähteet == *
Kivertsi

Kivertsi () on kaupunki Ukrainan luoteisosassa, Volynian alueen Lutskin piirissä. Kivertsi sijaitsee 13 kilometriä piiri- ja aluekeskus Lutskista koilliseen ja 456 kilometriä Kiovasta länteen. Kaupungissa on rautateiden risteysasema. Asema otettiin käyttöön vuonna 1873 valmistuneen rautatielinjan Žytomyr–Kovel yhteydessä. Nimi rautatieasemalle ja sen lähiasutukselle poimittiin 7 kilometrin päässä sijaitsevalta kylältä (vuodesta 1964- Prylutske). Tammikuun keskilämpötila on -5,6 ja heinäkuun +18,6 celsiusastetta. Keskimääräinen vuosisademäärä 617 millimetriä. Ukrainan tilastokeskus arvioi kaupungin väkiluvuksi 13 798; asukasta (1.1.2022). Väestönlaskennassa 2001 väkiluku oli 16 678\. Enimmäkseen väestö oli tuolloin etniseltä taustaltaan ukrainalaista, mutta myös venäläisiä ja valkovenäläisiä asui kaupungissa. Kivertsi sai alkunsa vuosina 1870-1873 Žytomyr–Kovel rautatielinjan rakennustöiden seurauksena. Paikkakunnalle rakennettiin rautatieasema. Risteyspaikkakunta Kivertsistä tuli, kun sieltä rakennettiin rautatie myös lounaaseen Lutskiin (1890) ja edelleen Lviviin. Kaupungiksi Kivertsi tuli vuonna 1951. Se oli Kivertsin piirin keskus vuodesta 1939 Ukrainan kesän 2020 aluehallinnolliseen uudistukseen saakka. Kun useita piirejä yhdistettiin (2020), Kivertsi liitettiin osaksi laajennettua Lutskin piiriä. Привокзальна площа в Ківерцях. - panoramio.jpg|Rautatieaseman aukio. Kivertsi Volynska-Church of the Heart of Jesus-north-east view.jpg|Jeesuksen pyhän sydämen ja Pyhän ristin kirkko (1929-1933). Kivertsi Kostel 01 (YDS 5452).jpg|Ortodoksinen kirkko. Kiwerce, c. moskiewska 130.jpg|Toinen ortodoksinen kirkko. == Katso myös== *Tsumanin metsän kansallispuisto == Lähteet == ==Aiheesta muualla== *Kivertsin hromada (kivrada.gov.ua) *Istoria dovidka (kivrada.gov.ua) Luokka:Volynian alueen kaupungit Luokka:Lutskin piiri